<classify> Mwanamuziki nyota wa Bongo Fleva nchini ambaye pia ni mmiliki wa lebel ya muziki ya Wasafi Classic Baby WCB amesema hakutangaza kwamba atamtambulisha msanii mpya aliyemsaini katika lebel hiyo na kwamba atafanya hivyo pale muda utakapofika hususan baada ya mchakamchaka wa Tamasha la Wasafi Wasafi Festival kumalizika. Diamond amesema kwamba kumtambulisha msanii huyo kwa sasa halitakuwa jambo zuri kwani hatapata nafasi nzuri ya kusikika na kukua kutokana na pilikapilika za Wasafi Festival linaloendelea hivi sasa. Kuhusu suala la tamasha hilo kuwa na wasanii wachache msimu huu, Diamond amesema wasanii wataongezeka kadri muda utakavyodizi kwenda na kusisitiza kuwa mwaka huu wameongeza idadi ya mikoa na sasa ndiyo kwanza wamefanya shoo kwenye mikoa miwili tu. Akijibu swali kuhusu ahadi ujio wa wasanii kutoka nje ya Tanzania na Afrika katika tamasha lililopita, ambapo hata hivyo hawakuja, Diamond amesema kwamba changamoto za viza ndiyo sababu kubwa ya ahadi hiyo kutokamilika na kusisitiza mwaka huu watajitadi kuwaalika wasanii marafiki wa familia ya WCB kuja kujumuika nao pamoja. Katika hatua nyingine Diamond amesema kutokuwepo kwa baadhi ya wasanii wa WCB katika baadhi ya shoo kunatokana na wasanii hao kuwa tayari na mikataba ya kufanya shoo sehemu mbalimbali. Uzuri wa wasanii wa WCB tumejaaliwa kuingia mikataba mbalimbali, narudi Jumatatu, Jumatano naenda Uganda kwa sababu ya shoo itakayofanyika Alhamisi, Jumamosi nitakuwa Mwanza kwenye shoo, Jumapili nitakuwa Burundi kufanya shoo. Kwa mfano shoo ya Mwanza Mbosso na Rayvanny hawatakuwepo. Amesema Wasafi Festival ni ya watu wote na si tu ya wasanii wa WCB, hivyo amewaasa Watanzania kuwapa ushirikiano wa kutosha kukuza sanaa ya muziki nchini.  <topic>: BURUDANI 